**PRÍLOHA č. 4 k VZN č. 3/2009  
o podmienkach predaja výrobkov a poskytovania služieb na trhových miestach na území mesta Tvrdošín.**

**TRHOVÝ PORIADOK  
pre príležitostný trh – Jarmok ľudových remesiel pri kultúrnom podujatí Folklórne Oravice**

a) určenie priestranstva a trhové dni  
  
– trhovým dňom sa stanovuje 1 deň v mesiaci júl v priestoroch pred Chatou Oravice a jej okolí v Oraviciach (presný termín určí organizátor).  
  
Predajná doba počas konania jarmoku je nasledovná:  
- pre predaj občerstvenia:  
sobota : od 7.00 hod. do 21.00 hod.  
- pre predaj spotrebného tovaru a remeselných výrobkov:  
sobota: od 7.00 hod. do 18.00 hod.  
Organizátor má právo v prípade nepredvídateľných okolností primerane upraviť predajnú dobu.  
  
 b) druhy predávaného tovaru  
  
- občerstvenie – potraviny a nápoje na priamu konzumáciu  
- potravinárske výrobky - v spotrebiteľskom balení

- ľudovoumelecké, umelecké, úžitkové, ozdobné predmety  
- poľnohospodárske výrobky – kvety, priesady, sadenice, ozdobné kry, semená, ovocie, zelenina  
- včelí med, huby, lesné plody, liečivé rastliny a produkty z nich  
- spotrebné výrobky – textil, odev, obuv, domáce potreby, elektrotechnické a elektronické výrobky, drobný tovar, papier, drogériový tovar, športové potreby, hračky, galantéria, nábytok, knihy a pod.   
  
 c) podmienky predaja  
  
1. Predávajúci si na vlastné náklady zabezpečia predajné miesto v priestore konania jarmoku podľa pokynov zodpovedného zamestnanca mesta a člena mestskej polície.  
2. Jedným predajným miestom sa rozumie stánok či stôl o rozmeroch 3 x 2 m.  
3. Stavebne musia byť predajné miesta zabezpečené a zásobovanie tovarom ukončené do 8,00 hod.

4. Predajné miesto musí byť viditeľne označené firmou a zodpovednou osobou s presnou adresou pre prípad

uplatnenia reklamácie. Tovar musí byť označený cenovkami.

5. Každý predávajúci je osobne zodpovedný za čistotu, poriadok a bezpečnosť chodu svojej prevádzky, ale aj za ním zavinené škody na verejnom priestranstve a miestnych komunikáciách. Súčasne je povinný zabezpečiť svoj tovar pred

odcudzením.  
6. Potravinárske výrobky a suroviny musia byť zdravotne nezávadné a ich uskladnenie musí byť v súlade s hygienickými predpismi. Za zdravotnú nezávadnosť a kvalitu predávaných výrobkov zodpovedá predávajúci.

7. Predávajúci sú povinní používať ciachované váhy, miery a závažia a dodržiavať zásady zákona o ochrane spotrebiteľa.  
8. Predávajúci potravín je povinný predložiť súhlas Regionálneho úradu verejného zdravotníctva z miesta bydliska, resp. sídla firmy.

9. Predávajúci musí rešpektovať hodiny začiatku a ukončenia jarmoku a riadiť sa pokynmi organizátora.  
10. Predávajúci je povinný dodržiavať zákon č. 178/1998 Z.z. o podmienkach predaja výrobkov a poskytovania služieb na trhových miestach, zákon č. 455/1991 Zb. o živnostenskom podnikaní v znení neskorších predpisov, zákon

č. 634/1992 Zb. o ochrane spotrebiteľa v znení neskorších predpisov, zákon č. 126/2006 Z.z. o verejnom zdravotníctve a o zmene a doplnení niektorých zákonov, Potravinový kódex SR č. 328/2004 a ostatné právne predpisy, vrátane VZN mesta Tvrdošín o podmienkach predaja výrobkov a poskytovaní služieb na trhových miestach.

d) daň za užívanie verejného priestranstva

Sadzba dane pri konaní príležitostného trhu sa stanovuje 3,33 Eur/m2/deň

Sadzba dane za užívanie verejného priestranstva je vypočítaná na 1 m2 za deň.

e) pravidlá dodržiavania čistoty a hygieny

Predávajúci je povinný na trhových miestach počas predaja udržiavať poriadok, dodržiavať základy hygieny primerané k druhu prevádzky.   
Odpad vzniknutý počas predaja je predávajúci povinný uložiť do kontajnera pripraveného zriaďovateľom trhového miesta.   
Predávajúci je povinný počas prevádzky a po nej udržiavať prenajatý priestor v poriadku a čistote a je povinný dodržiavať základné zásady hygieny primerané k druhu prevádzky.  
  
 g) Správcom príležitostného trhu je Mesto Tvrdošín, Trojičné námestie 185/2.  
  
Predávajúci musí podpisom potvrdiť, že sa oboznámil s trhovým poriadkom.